Sopranovci

**Sopranovci** (angl. *The Sopranos*) je americký televízny seriál z mafiánskeho prostredia. Vymyslel ho David Chase a pôvodne sa vysielal na HBO. Seriál zobrazuje bossa mafie z New Jersey, Tonyho Soprana (James Gandolfini) a ťažkosti, s ktorými sa stretáva, keď sa snaží vyvažovať rozporuplné potreby, na jednej strane svojej vlastnej rodiny a kriminálnej organizácii, ktorej velí, na strane druhej. 

Seriál získal vysoký kredit tým, že prinesol vyšší stupeň umenia do televízneho média a vydláždil cestu ďalším úspešným seriálom, ktoré nasledovali. Získal veľké množstvo ocenení, vrátane 21 cien Emmy a 5 Zlatých Glóbov a podľa časopisu Vanity Fair pol nazvaný ako "snáď najväčšie pop-kultúne majstrovské dielo svojich dní". Často bol parodovaný a rozoberaný. V roku 2013 Writers Guild of America vyhlásila Sopranovcov za seriál s najlepším scenárom všetkých čias.

## Postavy a obsadenie
### Anthony "Tony" Soprano a jeho vlastná rodina
* **Tony** (James Gandolfini) je výbušný a divoký boss zločineckej organizácie - rodiny DiMeo a zároveň patriarcha Sopranovskej domácnosti. Tony začne dostávať záchvaty úzkosti po stresových rokoch v jeho "biznise" a ťažkom detstve. Liečiť sa začne u **Dr. Jennifer Melfi** (Lorraine Bracco). 
* **Carmela Soprano** (Edie Falco) je jeho manželka. Ich vzťah je komplikovaný a napätý, čo taktiež nepomáha jeho problému so záchvatmi úzkosti.
* **Meadow Soprano** (Jamie-Lynn Sigler) je jeho dospievajúca dcéra, ktorá študuje na univerzite v New Yorku.
* **Anthony Junior (AJ) Soprano** (Robert Iler) je Tonyho syn, ktorého pubertálne vyčínanie dáva zabrať obom rodičom.

Do Tonyho širšej rodiny patria:
* jeho matka **Livia** (Nancy Marchand), ktorej postava bola napísaná na základe vlastnej matky tvorcu seriálu Davida Chasea .
* sestra **Janice** (Aida Turturro), ktorá je, tak ako ich matka Livia, bystrá manipulátorka s vlastnými citovými problémami.
* strýko **Corrado "Junior" Soprano** (Dominic Chianese) je tiež top členom ich zločineckej organizácie a ich rodinné puto súperí s ich kriminálnymi ambíciami.
* synovec **Christoper Moltisanti** (Michael Imperioli) zápasí s túžbou získať rešpekt v ich "druhej" rodine a zároveň s bojuje so svojou drogovou závislosťou.
* bratranec **Tony Blundetto** (Steve Buscemi) po prepustení z väzenia sa snaží zostať mimo organizácie, ale zločin ho stiahne späť.

### Priatelia rodiny Sopranovcov
* **Herman "Hesh" Rabkin** (Jerry Adler) je Tonyho priateľ a často mu radí v rôznych smeroch. V podstate je Tonyho akýmsi náhradným otcom.
* **Adriana La Cerva** (Drea de Matteo) je Christoperova dlhoročná priateľka a snúbenica. Majú búrlivý vzťah.
* **Rosalie Aprile** (Sharon Angela) je Carmelina blízka priateľka.
* **Angie Bonpensiero** (Toni Kalem) je manželka Salvatora Bonpensiera, ktorá si neskôr rozbehne vlastný biznis.
* **Artie Bucco** (John Ventimiglia) a **Charmaine Bucco** (Kathrine Narducci) sú pár už od školy (neskôr manželia). Vlastnia populárnu reštauráciu Vesuvio. Charmaine by najradšej nebola v žiadnom spojení s Tonym a jeho partiou kvôli jeho kriminálnym aktivitám a často na tom trvá, pretože Artie, zákony dodržiavajúci a ťažko pracujúci muž, je stiahnutý do Tonyho spôsobu života.

### DiMeo zločinecká organizácia (rodina)
Do Tonyho úzkeho kruhu vyvolených v DiMeo organizácii patria:
* **Silvio Dante** (Steven Van Zandt), Tonyho *consigliere* a zároveň dobrý priateľ.
* **Paul "Paulie Walnuts" Gualtieri** (Tony Sirico)
* **Salvatore "Big Pussy" Bonpensiero** (Vincent Pastore). Paulie a Big Pussy sú dlhoroční vojaci, ktorí pracovali pre Tonyho, ale už aj pre jeho otca.

Ďalší členovia DiMeo organizácie:
* **Patsy Parisi** (Dan Grimaldi) je tichý vojak s hlavou na čísla.
* **Furio Giunta** (Federico Castelluccio) príde s Tonym z Talianska ako jeho osobný strážca. Platonicky sa zamiluje do Tonyho manželky Carmely, ktorá túto lásku opätuje.
* **Bobby "Bacala" Baccalieri** (Steven R. Schirripa) je podriadený Strýka Juniora, ktorého Tony spočiatku tyranizoval, ale neskôr ho prijal do užšieho kruhu.
* **Richie Aprile** (David Proval) je v druhej sérii prepustený z väzenia, ale rýchlo zamáva celou organizáciou.
* **Ralph Cifaretto** (Joe Pantoliano) je inteligentný a ambiciózny. Rýchlo a veľa zarába pre organizáciu, ale jeho arogancia a sklon byť nechutný a nezdvorilý Tonyho pohoršuje.
* **Eugene Pontecorvo** (Robert Funaro) je mladý vojak, ktorý pracuje spolu s Christopherom.
* **Vito Spatafore** (Joseph Gannascoli) pracuje na svojom postupe a dostane sa na miesto s vysokým príjmom, ale v súkromnom živote má tajomstvo.

### Lupertazzi zločinecká organizácia (rodina)
* **John "Johnny Sack" Sacrimoni** (Vincent Curatola)
* **Phil Leotardo (the shah of Iran)** (Frank Vincent) 
* **"Malý" Carmine Lupertazzi, Jr.** (Ray Abruzzo)
Všetky tri osoby sú významní členovia New Yorskej zločineckej organizácie Lupertazzi, ktorá má množstvo spoločných obchodov s Tonyho organizáciou. Hoci sú záujmy oboch organizácií odlišné, Tony udržuje srdečné biznis-vzťahy s Johnnym Sackom, preferujúc obchody, ktoré sú výhodné pre obe strany. Johnnyho pravá ruka, neskôr boss rodiny, Phil Leotardo však nie je taký úprimný a pre Tonyho je ťažšie robiť s ním obchody. Malý Carmine je synom prvého bossa rodiny a s ostatnými súperí o moc.

## Zápletka a prehľad
: Pozri aj *[[Zoznam častí seriálu Sopranovci]]*

### Prvá séria
V úvode prvej epizódy Tony Soprano skolabuje. Dostáva záchvat úzkosti, čo ho prinúti začať terapiu u psychiatričky, Dr. Jennifer Melfiovej. Postupne vypláva na povrch, že Tonyho matka bola manipulatívna a možno aj psychotická, robí mu starosť budúcnosť jeho detí, niekto v jeho organizácii dohadzuje FBI a jeho vlastný strýko plánuje jeho smrť. Tonyho *strýko Junior* bol vymenovaný ako boss rodiny, kým Tony ťahá za nitky spoza scény. Tony, nazúrený kvôli Juniorovmu plánu zabiť ho, reaguje násilnou odvetou a konfrontuje svoju matku a jej úlohu v tomto pláne. Tento psychologický spúšťač má za následok jej pseudo-mŕtvice. Juniora zatkne FBI.

### Druhá séria
Druhá séria začína prepustením Richieho Aprilea z väzenia, čo nerobí dobrotu na poli biznisu, rovnako ako začiatok jeho vzťahu s Tonyho sestrou Janice. Tonyho priateľ "Big Pussy" sa vracia do New Jersey po nápadnom zmiznutí a Tony zistí, že je informátorom FBI. Tony, Silvio Dante a Paulie Walnuts ho zabijú na lodi, zviažu do reťazí a hodia cez palubu. Janice v násilnej hádke zabije Richieho ešte predtým, ako sa s nim Tony stihol "porozprávať".

### Tretia séria
Na začiatku tretej série sa z Floridy vracia ambiciózny Ralph Cifaretto po svojej dlhej neprítomnosti. Zapletie sa s Rosalie Aprile, vdovou po bývalom bossovi, Jackiem Aprileovi seniorovi. Napriek osobnej nevraživosti ho Tony povýši, pretože v profesionálnej oblasti je úspešný. Jackie Aprile junior začína chodiť s Meadow, Tonyho dcérou a potom upadá do čím ďalej tým viac bezohľadnejšieho zločineckého života. Tony sa iniciatívne pokúša rozprávať s Jackiem juniorom o jeho nestálom správaní obhajujúc to jeho mladosťou a pokúša sa zabrániť stupňovaniu tým, že sa s ním úprimne a priamo porozpráva. Napriek Tonyho rade a varovaniu, Jackie prekročil čiaru, keď sa pokúsi zorganizovať lúpež na Tonyho vlastnú borgatu, no sfušuje to. Tony sa rozhodne, že nechá na Ralpha, aby Jackiemu vymyslel trest. Navzdory tomu, že Ralph je Jackieho náhradný otec, padne definitívne rozhodnutie, že ho zabijú.

### Štvrtá séria
V štvrtej sérii Tony v zúrivom hneve zabije Ralpha, pretože verí, že podpálením stajne zabil ich dostihového koňa menom Pio-O-My. Dovtedy je Ralphovo správanie stále viac nestálejšie a zbytočne násilnícke, čo sa prejavuje napríklad zabitím jednej z tanečníc Silvia Danteho. Napätie medzi Tonym a jeho manželkou Carmelou dosiahne strop, keď bývalá Tonyho milenka zavolá do ich domu. Ich manželstvo sa definitívne rozpadá a Carmela ho opúšťa. Na Tonyho sa obráti Johnny Sack, jeho priateľ z mocnej New Yorkskej zločineckej rodiny Lupertazzi, s návrhom na zavražedenie Carminea Lupertazziho, ale Tony od toho nakoniec odstúpi.

### Piata séria
V piatej sérii prepustia z väzenia viacerých gangstrov, vrátane Tonyho bratranca s rovnakým krstným menom, Tonyho Blundetta. Carmine nečakane umrie a keďže nestanovil svojho nástupcu, vedie to k boju o moc v New Yorku. Napriek tomu, že Blundetto sa nechce vrátiť do zločineckého života, stiahne to späť v konflikte proti Tonyho príkazom. Keď Blundetto zabije brata Phila Leotarda, Johnny vyžaduje, aby ho Tony vydal. Odmetne to a tým vyprovokuje New Yorskú stranu. Tony sa nakoniec rozhodne, a Blundetta radšej zabije sám, nech ho nemusí vydať zomrieť bolestivou smrťou. Christoper Moltisanti zistuje, že jeho snúbenica Adriana je informátorkou FBI a oznámi to Tonymu. Tony, s Christoperovým zvolením, nakáže Silviovi, aby ju zabil. Tony sa nakoniec s Carmelou zmieria. Po dosiahnutí úspešného zmierenia Tony Johnnymu navrhne, aby ukončili krviprelievanie a vrátili sa k biznisu. Po ich stretnutí Johnnyho zatýka FBI.

### Šiesta séria - prvá časť
V úvode šiestej série je Tony postrelený teraz už senilným a zmäteným Strýkom Juniorom. Tony upadne do kómy a má množstvo živých snov. Tento zážitok zmení jeho pohľad na život a pokúša sa zmeniť sa. Predsa však musí čeliť viacerým problémom vo svojom biznise. Vito Spatafore je vylúčený pre jeho homosexualitu a Phil Leotardo (súčasný boss v New Yorku, keďže Johnny Sack je vo väzení) mu navrhuje, že vyrieši ten problém. Tony zlyhá, Phil intervenuje a zabíja Spataforea. Tonyho zločinecká rodina spácha odvetnú vraždu a znovu sa zdá, že rodiny sú vo vojnovom stave.

### Šiesta séria - druhá časť
V druhej časti šiestej série je odklon od zločinu zatemnené Tonyho pomstychtivosťou a paranojou. Tony virtuálne zanecháva svoju novú filozofiu a zvažuje zabitie niekoľkých svojich spojencov za relatívne malé zlyhania. Christoper je neschopný vykročiť z davu, pričom sa prehlbuje jeho problém s recidívou jeho drogovej závislosti a zabíja svojho anonymného patróna zo skupiny anonymných narkomanov. Je ťažko zranený pri dopravnej nehode, ktorú spôsobí pod vplyvom drog. Tony, ako jediný nezranený pasažier, uškrtí Christopera na smrť. Anthony Junior Soprano, Tonyho syn, upadá do hlbokej depresie po tom, čo ho opustí jeho snúbenica, čo vyvrcholí jeho pokusom o samovraždu v záhradnom bazéne. Dr. Melfiovú priatelia presvedčia, že Tony neurobil žiadny pokrok a je možné, že svoj terapiu využíva pre svoj sociopatický prospech. Prestáva ho liečiť.

Johnny Sack vo väzení zomiera na rakovinu a Leotardo umocňuje svoju pozíciu v Lupertazzi rodine. Svojho odporcu zabije a potom oficiálne preberá velenie. Tony mu navrhne obchod s odpadom, ale Phil sa s ním, na margo starých sporov, nechce dohodnúť. Keď Tony zaútočí na vojaka z rodiny Lupertazzi za to, že obťažoval Meadow na rande, Phil to využije na pomstu. Phil nariadi popravu Bobbyho Baccalieriho, ktorého zastrelia, Silvia, ktorý skončí v kóme a Tonyho, ktorý sa stihne ukryť. Príkaz je zlomený, keď zvyšok Lupertazzi rodiny odmietne zabiť Tonyho a dá Tonymu príležitosť ísť po Philovi. Agent FBI informuje Tonyho, kde sa Phil zdržiava a Tony ho zabije. Philovou smrťou je hrozba z New Yorku eliminovaná a Tony, Carmela, Meadow a Tony Junior sa stretávajú na večeru.

## Motívy a charakteristiky
*Sopranovci* je seriál, ktorý je známy multiúrovňovým a silne symbolickým štýlom písania Davida Chasea. Neustále bol predmetom horúčkovitých analýz*[15]*. Seriál beží na mnohých leveloch. Chase a jeho spoluscenáristi do deja adresovali veľký počet psychologických, filozofických a politických motívov.

### Sny
Charakteristický aspekt v *Sopranovcoch* sú scény snov. David Chase, ktorý napísal takmer všetky tieto scény, vyhlásil, "Tieto sny sme používali na hlbšie rozpovedanie. Napríklad, "Funhouse" mohol byť príbeh, v ktorom Tony dostane informáciu, že Pussy je krysa a vyhľadať ho, ale my sme napísali niekoľko zmätočných postupov, kým sme do rúk dostali dôkaz. Nemohol som na to ísť priamo, takže sme sa rozhodli, že by bolo zaujímavejšie, že v určitom smere Tony bude vedieť, že jeho priateľ ho zrádza, z čoho mu bude zle v kombinácii s pokazeným kurčaťom a jeho podvedomie exploduje a tým dostane informáciu." *[16]*. V tejto scéne, kde sa Tony v sne rozpráva s Big Pussym ako s rybou, si uvedomuje, ze jeho priateľ je informátor FBI. V sne Pussy (ako ryba) hovorí Tonymu, "Vedel si. Preskočil si ma kvôli povýšeniu." Iný známy sen je scéna v epizóde "The Test Dream", ktorá trvá viac ako 20 minút*[16]*.

### Hlúposť gangstrov
Gangstri sú v seriáli znázornení ako chrapúnski, drsní, prezieraví a ostrí na ulici, ale s ťažkým nedostatkom formálneho vzdelania a obyčajného zdravého rozumu. Ich nedostatky vo vzdelaní a jazyku, zvlášť u Paulieho a Christopera sú častým zdrojom humoru *[18]*. Postavy často zabúdajú a zamieňajú si slová, pretože nerozumejú základnej histórii a nemajú všeobecné vedomosti.

Neschopnosť gangstrov je určitým spôsobom zobrazená v každej epizóde. Niektoré príklady, ktoré stoja za povšimnutie:
* Takmer celá epizóda "Pine Barrens" sa zaoberá Paulieho a Christoperovými chybami, keď sa pokúšajú prežiť jeden deň a jednu noc v zasneženej pustatine po sfušovanej poprave. Tony ich telefonicky upozornil, aby boli s obeťou popravy opatrní, pretože údajne zabil 16 Čečenských rebelov a pracoval na Ruskom ministerstve vnútra. Keď Paulie neskôr opakoval túto informáciu, povedal, že zabil 16 Čechoslovákov a bol vnútorným dekorátorom, na čo mu Christoper odpovedal, že jeho byt vyzerá ako veľký hajzel. Ešte predtým, v tejto epizóde, Christoper predviedol svoje chabé vedomosti, keď na Kubánsku krízu neveriacky podotkol: "To bolo naozaj? Videl som film. Myslel som, že je to sprostosť."*[19]*
* Bobby Baccalieri počas rozhovoru s Tonym o udalostiach vo svete a biblických predpovediach nesprávne povedal, že "Quasimodo to všetko predpovedal". Tony ho opravil, že to bol Nostradamus. Quasimodo bol Zvonár v  Chráme Matky Božej v Paríži.*[20]*
* Hoci je Tony inteligentnejší ako jeho ľudia, často si zamieňal slová a opakoval to, čo mu Dr. Melfiová povedala niekde inde, pritom tú frázu celkom poplietol, a tak nedávala žiadny zmysel.*[21]*

Naopak, niektorí gangstri sú zobrazení ako inteligentní, aj keď sú to skôr výnimky z pravidla. Napríklad, Silvio Dante, Johnny Sack, Ralph Cifaretto a Tony Blundetto sú vysoko inteligentní. (Blundetto mal údajne IQ 158 a takmer nikdy si nezamieňal slová).*[26]*

### Odkazy a narážky

***[[Mafiáni (film)|Mafiáni]]''' (angl. Goodfellas)''

* David Chase vyhlásil, že film [[Martin Scorsese|Martina Scorseseho]] z roku [[1990]], [[Mafiáni (film)|Mafiáni]], bol pre neho zdrojom inšpirácie. Bol to jeho "[[Korán]]".

* ''Sopranovci'' začali so štyrmi hercami (Lorraine Bracco - Dr. Melfi, Michael Imperioli - Christoper, Tony Sirico - Paulie a Vincent Pastore - Big Pussy), ktorí hrali aj vo filme ''Mafiáni''. Nakoniec bolo 27 hercov, ktorí sa zúčastnili obidvoch produkcií.

* Hviezda filmu ''Mafiáni'', herec [[Ray Liotta]] bol pôvodným kandidátom na rolu Tonyho Soprana.

* Michael Imperioli (vo filme ''Mafiáni'' ho strelili do nohy) strelil do nohy obsluhu v obchode. Ako v bolesti vykrikoval "Strelil si ma do nohy!", Imperioli odchádzal s poznámkou, "To sa stáva..."

* Taktiež Phil Leotardo (Frank Vincent) v epizóde "The Test Dream" zabil Angela Garepeho (Joe Santos) - vo filme ''Mafiáni'' zomrel podobnou smrťou Billy Bats.



''Trilógia '''Krstný otec***

* Viacero hercov je zainteresovaných v oboch projektoch. Napríklad vo filme Krstný otec 2 hrá Dominic Chianese (Strýko Junior) Johnnyho Olu. V Krstnom otcovi sa Tony Lip (Carmine Lupertazzi) a Lou Martini, Jr. (Anthony Infante) objavujú ako hostia na svadbe. Tony Sirico (Paulie) tvrdí, že hral v *Krstnom otcovi 2**[28]*, ale nie je ho tam vidieť.

* Christopera Moltisantiho fascinujú filmy zobrazujúce mafiu. Všetci pozerajú tieto filmy, takže často, keď Paulie rozpráva o hviezde trilógie, Alovi Pacinovi, v rozhovore ho spomína familiárne ako "Al" a klaksón na jeho aute hrá melódiu *Krstného otca*. Niektoré postavy spomínajú filmy len ich číslami, ako "jednotku", "dvojku", "trojku". Tony s partiou niekedy rozoberajú najobľúbenejšie scény z filmov. Silvio Dante v skorých sériách napodobňoval Al Pacina z Krstného otca 3 a jeho vetu, "Už som si myslel, že som z toho vonku, ale oni ma stiahli späť." Napodobňoval aj scénu medzi Michaelom Corleonem a Al Nerim, kde Michael vraví, "Náš skutočný nepriateľ sa ešte neodhalil," (na čo v epizóde strih náhle zobrazil Big Pussyho). Gangstri zo seriálu sa porovnávajú s organizovaným zločinom zobrazovaným v *Krstnom otcovi*, tak ako aj s inými filmami, napr. už spomínaní *Mafiáni*.

* V seriáli je niekoľkokrát zobrazená pocta trilógii *Krstný otec*. Tesne predtým, ako je Tony postrelený v nevydarenom pokuse o jeho atentát, kupuje si fľašu pomarančového džúsu, čo je odkaz na scénu, v ktorej si *Vito Corleone* kupuje pomaranče počas podobného pokusu o jeho život. Po smrti Livie Soprano v tretej sérii je scéna, kde sa Tony vezie vo výťahu v pohrebníctve. Táto scéna je priamou poctou scéne v *Krstnom otcovi*, kde si Vito zavolá Bonaseru, aby mu urobil službu, týkajúcu sa vraždy jeho syna, Santina (aby ho Santinova matka nevidela takého dostrieľaného).

* V prvej epizóde seriálu, potom ako Christoper čaká s Big Pussym po zavraždení Emila Kolára, vraví "Louis Brase spí s rybami" a Big Pussy mu na to odpovedá "To je Luca Brasi".

* Tonyho manželka sa volá Carmela, rovnako ako manželka Vita Corleoneho v *Krstnom otcovi*.

* V piatej sérii Carmine Lupertazzi dostane pri raňajkách ťažký infarkt. Na stole sú všetky poháre naplnené vodou okrem Carminovho, v ktorom je pomarančový džús.

* V šiestej sérii v epizóde "Mayham" sa Anthony Junior plánuje pomstiť streľbu na svojho otca tým, že zabije Strýka Juniora. AJ povie Bobbymu a Christoperovi, že dostať sa k Juniorovi môže byť "ťažké, ale nie nemožné" (Rocco Lampone povie identickú zmienku Michaelovi Corleonemu vzhľadom na vraždu Hymana Rotha v *Krstnom otcovi 2*.) Anthonyho Juniora nakoniec chytia v Corradovej väznici pre mentálne postihnutých s nožom v ruke pri pokuse zabiť ho. Neskôr kričí na Tonyho, tá scéna v reštaurácii, keď sa Michael pomstí je Tonyho obľúbená a on mu na to odpovie "Je to len film, AJ."

* V šiestej sérii v epizóde "Members only" si Tony dolieva pomarančový džús do svojej kávy a hneď, ako ju vypije, povie synovi, že ľudia, s ktorými sa dá počítať, je len rodina. Neskôr v tejto epizóde po ňom strieľa Strýko Junior - člen rodiny. V záverečnej epizóde s názvom "Made in America", keď sa predpokadá, že Tony by mohol byť zabitý, Tony konzumuje pomaranče v Carmelinom bezpečnom dome. V *Krstnom otcovi* Vito Corleone zomrie krátko na to, ako si vloží pomarančovú šupku do úst, aby vystrašil svojho vnuka počas hry. 

* Počas poslednej scény seriálu v epizóde "Made in America", neznámy muž, ktorého Tony sleduje, vchádza na WC reštaurácie, v ktorej sú. Scéna náhle končí ešte predtým, ko sa ten muž vráti, čo vedie k špekulácii, že po návrate chcel vystreliť na Tonyho. V *Krstnom otcovi* Michael Corleone šiel na WC po zbraň, a keď sa vrátil, zastrelil Virgila Sollozza a jeho policajnú ochranu, kapitána McCluskeyho.

## Produkčné poznámky
### Pred-produkcia
* Seriál bol pôvodne určený pre **FOX network***[61]* a úvodná epizóda bola preň aj vyprodukovaná. Keďže FOX seriál odmietlo, prevzalo ho HBO.
* Seriál mal mať pôvodne názov *Made in Jersey*. Zvažovali sa aj iné názvy, napr. *Family man*, alebo *New Jersey Blood*. HBO sa nakoniec rozhodlo pre názov *The Sopranos*, pretože nechceli, aby si diváci mysleli, že pôjde o hudbu. Logo seriálu má preto pištoľ namiesto písmena "r".
* Tony Soprano sa mal pôvodne volať Tommy.
* Búrlivý vzťah medzi Tonym Sopranom a jeho matkou, Liviou je čiastočne založený na vzťahu Davida Chasea a jeho vlastnej matky, Normy.*[61]*

### Obsadzovanie jednotlivých rolí
Gandolfiniho vzali ako Tonyho Soprana potom, ako ho Susan Fitzgerald, zodpovedná za výber hercov, videla v krátkom klipe vo filme, ktorý napísal Quentin Tarantino, *True Romance**[1]*.

Lorraine Bracco, ktorá predtým hrala gangstrovu manželku Karen Hill v *Mafiánoch*, bola pôvodne žiadaná, aby hrala Carmelu Soprano. Nakoniec vzala úlohu Dr. Melfiovej, pretože cítila, že to bude pre ňu väčšia výzva. Zhodou náhod, Suzanne Shepherd, herečka, čo hrala matku Karen Hill v *Mafiánoch*, hrala aj Carmelinu matku. Nancy Marchant vzali na rolu Livie Soprano, pretože sa podobala na vlastnú matku Davida Chasea.

Steve Van Zandt (Silvio Dante) a David Proval (Richie Aprile) mali záujem hrať Tonyho Soprana. Prvotným kandidátom bol Ray Liotta, ale on úlohu Tonyho Soprana odmietol.

### Titulná scéna (úvodné titulky)
Počas úvodných titulkov sa Tony Soprano objavuje v aute počas jazdy z Lincolnovho tunela vchádzajúc na dialnicu New Jersey. Počas jazdy je vidieť množstvo pozemkov v okolí Newarku v New Jersey. Scéna končí, keď sa Tony dostane na príjazdovú cestičku jeho predmestského domu. David Chase povedal, že cieľom tejto scény bolo ukázať, že dej príbehov tejto mafie sa odohráva v New Jersey, nie v New Yorku, kde sa odohráva väčšina takýchto drám.*[65]*

V prvých troch sériách, potom ako Tony vyjde z tunela a dostane sa na dialnicu, môžeme v spätnom zrkadle vidieť dvojičky World Trade Center. Pred začiatkom štvrtej série *Sopranovcom* dal tento záber David Chase vystrihnúť ako odpoveď na teroristický útok 11. septembra 2001, ktorý dvojičky zničil.

## Referencie

## Externé odkazy
* Oficiálna stránka na HBO 
* Sopranoland - pre fanúšikov

Kategória:Televízne seriály USA
Kategória:Televízne seriály z roku 1999
Kategória:Televízne seriály HBO